## Poslovnik Državnog sudbenog vijeća

### NN 73/2002 (20.6.2002.), Poslovnik Državnog sudbenog vijeća

# DRŽAVNO SUDBENO VIJEĆE

1207

Državno sudbeno vijeće na teme­lju odredbe članka 14. Zakona o Državnom
sudbenom vijeću i članka 13. Zakona o izmjenama i dopunama Zakona o Državnom sudbenom
vijeću (»Narodne novine« broj 58/93, 49/99 i 129/00), na sjednici održanoj 12.
studenoga 2001. godine donijelo je sljedeći

## POSLOVNIK

### DRŽAVNOG SUDBENOG VIJEĆA

I. UVODNE ODREDBE

Članak 1.

Ovim Poslovnikom (u da­lj­njem tekstu: Poslovnik) uređuje se način rada
Državnog sudbenog vijeća (u da­lj­njem tekstu: Vijeće).

Članak 2.

O pravilnoj primjeni Poslovnika skrbi predsjednik Vijeća.

Članak 3.

Sjedište Vijeća je u Zagrebu, Trg Nikole Šubića Zri­njskog br. 3.

Vijeće zasjeda u Zagrebu, a iznimno, ako tako odluči, može zasjedati i u
drugim mjestima Republike Hrvatske.

Članak 4.

Vijeće može odlučivati u sjednici, ako je prisutno najma­nje šest
članova Vijeća, osim ako zakonom nije drugačije propisano.

Glasova­nje u sjednici Vijeća je javno.

Odluke se donose većinom glasova nazočnih članova Vijeća, ako zakonom
ili Poslovnikom nije drukčije propisano.

Članak 5.

Članovi Vijeća glasuju tako da se izjaš­njavaju »za« ili »protiv«
prijedloga, istodobnim diza­njem ruku ili poimeničnim glasova­njem, osim ako Poslovnikom
nije drugačije određeno.

Poimenično glasova­nje provodi se tako da svaki prozvani član Vijeća
izgovara: »za« ili »protiv« prijedloga.

Predsjednik Vijeća objav­ljuje rezultat glasova­nja i utvrđuje je li
odluka dobila potrebitu većinu glasova.

Na zahtjev predsjednika ili člana Vijeća, predsjednik Vijeća odredit će
provjeru glasova­nja.

Članak 6.

Vijeće je dužno bez odgode razmotriti zahtjev nadležnog državnog tijela
da se odobri pritvor ili da se pokrene kazneni postupak, kao i izvješće o pritvoru
predsjednika ili člana Vijeća zatečenog na či­nje­nju kaznenog djela za koje je
propisana kazna zatvora u traja­nju du­ljem od pet godina.

Odluka o odobre­nju donosi se većinom glasova svih članova Vijeća, a
odnosi se samo za kazneno djelo za koje je podnesen zahtjev.

II. ZAMJENIK PREDSJEDNIKA DRŽAVNOG SUDBENOG VIJEĆA

Članak 7.

U slučaju spriječenosti predsjednika Vijeća sve ­nje­gove dužnosti obav­lja
zamjenik predsjednika Vijeća.

III. SJEDNICA VIJEĆA

Članak 8.

Sjednicu saziva predsjednik Vijeća,
a iznimno će se sjednica sazvati na prijedlog tri člana Vijeća.

Sjednica Vijeća saziva se
najma­nje osam dana prije dana održava­nja sjednice. Iznimno, u hitnim
slučajevima, sjednica se može sazvati i u kraćem roku.

Uz poziv u kojem se određuje
dan, sat i mjesto sjednice, svim članovima Vijeća dostavit će se i pisani
materijal s prijedlogom dnevnog reda.

Članak 9.

Predsjednik Vijeća otvara
sjednicu i daje objaš­nje­nja u vezi s radom sjednice i obavijesti o inim pita­njima.

Predsjednik Vijeća utvrđuje
broj nazočnih članova Vijeća i koji su ga članovi obavijestili da su spriječeni
pribivati sjednici.

Predsjednik Vijeća predlaže
dnevni red i otvara raspravu o dnevnome redu.

Članak 10.

Predsjednik Vijeća vodi
sjednicu, osigurava red i skrbi za učinkovitost rada sjednice.

Predsjednik Vijeća daje riječ
članovima Vijeća i skrbi da govornik ne bude ometan ili sprječavan u govoru.
Smije ga prekinuti i oduzeti mu riječ ako se govornik i nakon opomene ne drži
dnevnog reda.

U slučaju opsežnosti
materijala, na prijedlog predsjednika Vijeća, Vijeće može odrediti vrijeme
traja­nja izlaga­nja.

Članak 11.

O radu sjednice vodi se
zapisnik.

Zapisnik sadrži: osnovne
podatke o prisutnima, dnevnom redu, o prijedlozima iznesenima u sjednici, o
provedenoj raspravi i o donesenim odlukama.

U zapisnik se unosi rezultat
glasova­nja.

Svaki član Vijeća ima pravo
na početku sjednice iznijeti primjedbe na zapisnik s prethodne sjednice.

O osnovanosti primjedbe na
zapisnik odlučuje se bez rasprave. Ako se primjedba prihvati, u zapisnik će se
unijeti izmjene.

Zapisnik s prethodne
sjednice, na koji nisu iznesene primjedbe, odnosno zapisnik u kojemu su
suglasno prihvaćene primjedbe, smatra se prihvaćenim.

Zapisnik potpisuje predsjednik Vijeća.

Izvornici zapisnika sa sjednica Vijeća čuvaju se u pismohrani Državnog
sudbenog vijeća

IV. IMENOVANJA SUDACA

Članak 12.

Prilikom odlučiva­nja o
imenova­nju sudaca, Vijeće razmatra sve pribav­ljene podatke za svakog
kandidata iz prijedloga Ministra

Članak 13.

Odluka o imenova­nju sudaca
donosi se većinom glasova svih članova Vijeća.

Članak 14.

U postupku glasova­nja o
imenova­nju sudaca, glasova­nje o imenova­nju sudaca provodi se putem pisanih
listića.

Pisani listić sadrži popis svih
kandidata koji zadovo­ljavaju uvjete za imenova­nje, poredani abecedenim redom
početnog slova prezimena ispred koje­ga se nalazi redni broj.

Pisani listić sadrži ime i
prezime člana Vijeća koji putem ­nje­ga glasuje.

Glasova­nje putem listića
obav­lja se na način da svaki član Vijeća zaokruži redni broj ispred imena onih
kandidata za čije imenova­nje glasuje, pri čemu broj kandidata za koje glasuje
ne može biti veći od broja kandidata koji se imenuju u postupku imenova­nja.

Član Vijeća, nakon obav­ljenog
glasova­nja, popisuje listić i predaje ga predsjedniku Vijeća.

Predsjednik Vijeća glasno
objav­ljuje ime člana Vijeća koji je glasovao i imena kandidata za čije imenova­nje
je svaki član Vijeća glasovao.

Ukoliko se glasovi za imenova­nje
sudaca tako podijele, da više kandidata dobije isti broj glasova (šest ili
više) te se zbog toga ne može odlučiti koji je od tih kandidata imenovan, samo
između tih kandidata ponovit će se glasova­nje.

Ukoliko se u prvom i drugom
krugu glasova­nja, ako je isto provedeno, ne dobije broj kandidata koliko je
slobodnih sudačkih mjesta za imenova­nje u idućem krugu glasuje se za onoliko
kandidata, koliko je slobodnih sudačkih mjesta ostalo za imenova­nje u tom
ponov­ljenom glasova­nju.

U taj ponov­ljeni krug
glasova­nja ulaze svi kandidati koji nisu imenovani.

Članak 15.

Vijeće imenuje suca u
određeni sud.

Odluka o imenova­nju sudaca
dostav­lja se svim kandidatima s pisanim obrazlože­njem u roku od 15 dana od
objav­ljiva­nja imenova­nja.

Odluka o imenova­nju objav­ljuje
se u »Narodnim novinama«.

Članak 16.

Imenovani suci daju prise­gu
pred predsjednikom Vijeća ili ­nje­govim zamjenikom odnosno članom Vijeća koga
on odredi.

Nakon usmene prise­ge sudac
potpisuje tekst prise­ge.

Prise­ge se pohra­njuju u
uvezanoj k­njizi.

V. UDALJENJE OD OBAVLJANJA DUŽNOSTI

Članak 17.

O uda­lje­nju od obav­lja­nja dužnosti odlučuje Vijeće većinom glasova
svih članova Vijeća.

VI. STEGOVNI POSTUPAK

Članak 18.

U ste­govnom postupku odlučuje Vijeće većinom glasova svih članova
Vijeća.

Ako se ste­govni postupak vodi protiv člana Vijeća, taj član je izuzet
od odlučiva­nja u ste­govnom postupku.

Članak 19.

Po primitku zahtjeva za pokreta­nje ste­govnog postupka, pred­sjednik
Vijeća zakazuje ročište na koje se poziva sudac i podnosite­lj zahtjeva.
Ročište je nejavno, osim ako sudac protiv koje­g je zahtjev podnesen ne
zahtijeva drugačije.

Nakon održanog ročišta, Vijeće donosi odluku o pokreta­nju postupka, ako
postoji osnovana sum­nja da je poči­njeno ste­govno djelo.

U ste­govnom postupku Vijeće može zatražiti poduzima­nje određenih
istražnih rad­nji od suca (člana Vijeća) koje­ga odredi.

Protiv odluke o pokreta­nju ste­govnog postupka nije dopu­štena posebna
žalba.

Odluka mora biti izrađena i otprem­ljena strankama u roku od 15 dana od ­njezinog
donoše­nja.

Protiv odluke o razrješe­nju odnosno ste­govnoj odgovornosti, sudac ima
pravo žalbe, koja odgađa izvrše­nje odluke.

Žalba se podnosi Ustavnom sudu Republike Hrvatske u roku od 15 dana od
dostave odluke.

VII. POSTUPAK ZA RAZRJEŠENJE

Članak 20.

Kada odluči pokrenuti
postupak za razrješe­nje u smislu član­ka 32. Zakona o Državnom sudbenom vijeću
Vijeće samo provodi i osigurava dokaze ili za to može ovlastiti suca ili
predsjednika suda u kojem sudac obnaša sudačku dužnost, te predsjednika ili
suca neposredno više­g suda.

Prije ne­go odluči o pokreta­nju
postupka za razrješe­nje, Vije­će poziva suca da se usmeno ili pisano očituje
na prijedlog za razrješe­nje.

Nakon odluke o pokreta­nju
postupka za razrješe­nje Vijeće će pozvati suca protiv koga je pokrenut postupak
da se izjasni o prijedlogu za razrješe­nje pisanim putem u roku od osam dana od
dana dostave odluke o pokreta­nju postupka za razrješe­nje ili usmeno na
sjednici Vijeća.

Odluku o razrješe­nju Vijeće
donosi većinom glasova svih čla­nova.

Protiv odluke o razrješe­nju
može se izjaviti žalba Ustavnom sudu Republike Hrvatske u roku od 15 dana od
dana dostave odluke.

Žalba odgađa izvrše­nje
odluke.

Članak 21.

Ako sudac sam zatraži
razrješe­nje, ne odlučuje se o pokreta­nju postupka već samo o ­nje­govu razrješe­nju.

Članak 22.

Odluka o razrješe­nju ima:
uvod, izreku, obrazlože­nje i naputak o pravnom lijeku.

Uvod sadrži: naziv tijela
koje donosi odluku, propis o nadležnosti, te oznaku zahtjeva ili prijedloga za
razrješe­nje.

Izrekom se odlučuje o
zahtjevu ili prijedlogu za razrješe­nje. U izreci se navodi datum prestanka
dužnosti.

U obrazlože­nju iznijet će se
razlozi za odluku.

U postupcima za razrješe­nje,
po zahtjevu suca, kad je zahtjev prihvaćen, obrazlože­nje se sastoji od kratkog
izlaga­nja zahtjeva i navođe­nja zakonske odredbe na teme­lju koje je odluka
donesena.

Članak 23.

U ste­govnom i postupku za
razrješe­nje primje­njuju se na odgovarajući način odredbe Zakona o kaznenom
postupku.

VIII. STRUČNE SLUŽBE

Članak 24.

Vijeće ima stručnu službu koja
obav­lja administrativne, teh­ničke i računovodstvene poslove.

Broj službenika i
namještenika za obav­lja­nje administrativnih, tehničkih i računovodstvenih
poslova, uvjete za obav­lja­nje tih poslova i ­njihov opse­g, propisuje se
odlukom Ministarstva pra­vosuđa, uprave i lokalne samouprave koja raspoređuje
službenike i namještenike na radu u Državnom sudbenom vijeću.

IX. PRIJELAZNE I ZAVRŠNE ODREDBE

Članak 25.

Ovaj Poslovnik stupa na snagu
danom prihvaća­nja od Državnog sudbenog vijeća, a objav­ljuje se u »Narodnim
novinama«.

Članak 26.

Donoše­njem ovog Poslovnika
prestaju važiti Poslovnik Državnog sudbenog vijeća objav­ljen u »Narodnim
novinama«  broj 85/94, te Izmjene i
dopune  Poslovnika Državnog sudbenog
vijeća objavljene u »Narodnim novinama« broj 135/99.

Broj: OU-72/02 od 13. lipnja
2002.

Predsjednik
**Stanko Hautz,** v. r.

Ostalo, NN 73/2002-1207